Държавен вестник, бр. 27, 2013 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  27
чените договори за възлагане по съответния 
код по Общия терминологичен речник за 
календарната година.
(4) При предоставяне на безвъзмездна фи­
нансова помощ със срок на изпълнение над 
една година може да бъде проведена и повече 
от една процедура с един и същ предмет за 
всяка година от периода за изпълнение на 
проекта. Видът на тези процедури се определя 
с оглед предвидената стойност, включително 
съфинансирането от страна на лицето по 
чл. 1, ал. 2, за съответната услуга, доставка 
или строителство за целия период на проекта.
Чл. 11. (1) В случаите по чл. 7, т. 1 лицето 
по чл. 1, ал. 2 одобрява покана, която съдържа 
най-малко следната информация:
1. данни за лицето по чл. 1, ал. 2 – наимено­
вание, телефон, факс, адрес за кореспонденция 
и лице за контакт;
2. обект на процедурата за определяне на 
изпълнител;
3. описание на предмета на процедурата, а 
когато е приложимо – и количество или обем;
4. изискванията за изпълнение на услуга­
та, доставката или строително-монтажните 
работи;
5. техническите спецификации, ако има 
такива;
6. изисквания към кандидатите – в случай 
че е приложимо;
7. изискванията към офертите;
8. проект на договор;
9. критерия за възлагане, а когато изборът 
се извършва по критерий „икономически най-
изгодна оферта“ – показателите, относителна­
та им тежест и методиката за определяне на 
комплексната оценка на офертата;
10. място, дата и час, до който могат да се 
подават оферти.
(2) Лицето по чл. 1, ал. 2 предоставя по­
каната по ал. 1 на съответния програмен 
оператор или управляващ орган за публи­
куване на Единния информационен портал 
за обща информация за управлението на 
Структурните фондове и Кохезионния фонд 
на Европейския съюз в Република България 
и я публикува на своята интернет страница 
при наличие на такава. 
(3) Лицето по чл. 1, ал. 2 може да публи­
кува съобщение за поканата и в национални 
ежедневници, както и да я изпрати до избрани 
от него лица, без да променя определените 
в публикуваната покана условия за участие.
(4) Срокът за публичния достъп до пока­
ната по ал. 1 не може да е по-кратък от 7 
дни, като определеният срок следва да бъде 
съобразен със сложността на подготовката на 
оферта от страна на кандидатите.
(5) Срокът по ал. 1, т. 10 не може да бъде 
по-кратък от срока за публичен достъп до 
поканата.
(6) При промяна на първоначалните усло­
вия лицето по чл. 1, ал. 2 е длъжно отново 
да приложи реда за събиране на оферти по 
ал. 1 – 5.
Чл. 12. (1) Лицата по чл. 1, ал. 2 не могат 
да включват в поканата условия, които нео­
босновано препятстват участието на лица в 
процедурата.
(2) Лицата по чл. 1, ал. 2 не могат да 
включват в поканата информация, насочваща 
към определена марка, патент, процес, про­
изводител или тип, чрез описание, посочване 
на лого или наименование.
(3) В случаите, когато предвид спецификата 
на предмета е обективно невъзможно да се 
спазят условията по ал. 2, след посочването 
на марката, източника, патента, процеса, 
производителя или типа задължително се 
добавят думите „или еквивалентно“.
Чл. 13. (1) При провеждане на процедура с 
публична покана лицата по чл. 1, ал. 2 при­
лагат един от следните критерии за оценка 
на офертите:
1. най-ниска предложена цена;
2. икономически най-изгодна оферта.
(2) Програмните оператори по Финансовия 
механизъм на Европейското икономическо 
пространство и Норвежкия финансов меха­
низъм, съответно управляващият орган на 
съответната програма, предоставящи финан­
совата помощ, могат да изискат прилагането 
на някой от критериите по ал. 1.
(3) Когато Програмните оператори по Фи­
нансовия механизъм на Европейското иконо­
мическо пространство и Норвежкия финансов 
механизъм, съответно управляващият орган 
на съответната програма, предоставящи фи­
нансовата помощ, са изискали прилагането на 
критерий икономически най-изгодна оферта, 
те могат да определят съставните показатели, 
както и относителната им тежест в крайната 
оценка.
(4) В случай че в поканата са включени 
изисквания за икономическото и финансовото 
състояние на кандидатите за изпълнители, 
лицето по чл. 1, ал. 2 може да изиска от тях 
да представят един или няколко от следните 
документи:
1. удостоверения/препоръки, издадени от 
банки;
2. годишния финансов отчет или някоя от 
съставните му части, когато публикуването им 
се изисква от законодателството на държавата, 
в която кандидатът е установен;
3. информация за общия оборот и за 
оборота на стоките, услугите или строител­
ството, които са обект на процедурата, през 
последните 3 години в зависимост от датата, 
на която кандидатът е учреден или е започнал 
дейността си.